CELEX: 62016CN0375
Language: et
Date: 2016-07-07 00:00:00
Title: Kohtuasi C-375/16: Eelotsusetaotlus, mille on esitanud Bundesfinanzhof (Saksamaa) 7. juulil 2016 – Finanzamt Bergisch Gladbach versus Igor Butin

24.10.2016   
            
            
               ET
            
            
               Euroopa Liidu Teataja
            
            
               C 392/6
            
         Eelotsusetaotlus, mille on esitanud Bundesfinanzhof (Saksamaa) 7. juulil 2016 – Finanzamt Bergisch Gladbach versus Igor Butin
   (Kohtuasi C-375/16)
   (2016/C 392/07)
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kassatsioonkaebuse esitaja: Finanzamt Bergisch Gladbach
   
      Vastustaja kassatsioonimenetluses: Igor Butin
   
      Eelotsuse küsimused
   
   
               1.
            
            
               Kas nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi (ELT L 347, lk 1; edaspidi „direktiiv 2006/112“), artikli 226 punkt 5 seab tingimuseks, et esitada tuleb maksukohustuslase aadress, kus toimub tema majandustegevus?
            
         
               2.
            
            
               Kui vastus esimesele küsimusele on eitav:
               
                           a)
                        
                        
                           Kas aadressi esitamiseks vastavalt direktiivi 2006/112 artikli 226 punktile 5 piisab postkasti aadressi esitamisest?
                        
                     
                           b)
                        
                        
                           Millise aadressi peab arvele märkima maksukohustuslane, kellel on ettevõte (nt internetikaubanduse puhul), millel puudub äriruum?
                        
                     
         
               3.
            
            
               Kas juhul, kui arve vorminõuded vastavalt direktiivi 2006/112 artiklile 226 ei ole täidetud, tuleb sisendkäibemaksu mahaarvamise õigus anda alati juba siis, kui tegemist ei ole maksudest kõrvalehoidumisega või kui maksukohustuslane ei teadnud ega saanud teada, et asjaomase tehinguga on seotud pettus, või eeldab õiguspärase ootuse kaitse põhimõte sellisel juhul, et maksukohustuslane on teinud kõik, mida temalt võib mõistlikult nõuda, et kontrollida arvel esitatud andmete õigsust?
            
         
      (1)  ELT L 347, lk 1.